CELEX: 32017R0748
Language: el
Date: 2016-12-14 00:00:00
Title: Κατ' εξουσιοδότηση κανονισμός (ΕΕ) 2017/748 της Επιτροπής, της 14ης Δεκεμβρίου 2016, για την τροποποίηση του παραρτήματος I του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου ώστε να ληφθεί υπόψη η εξέλιξη της μάζας των καινούργιων ελαφρών επαγγελματικών οχημάτων που ταξινομήθηκαν τα έτη 2013, 2014 και 2015 (Κείμενο που παρουσιάζει ενδιαφέρον για τον ΕΟΧ )

29.4.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 113/9
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2017/748 ΤΗΣ ΕΠΙΤΡΟΠΉΣ
   της 14ης Δεκεμβρίου 2016
   για την τροποποίηση του παραρτήματος I του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου ώστε να ληφθεί υπόψη η εξέλιξη της μάζας των καινούργιων ελαφρών επαγγελματικών οχημάτων που ταξινομήθηκαν τα έτη 2013, 2014 και 2015
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 13 παράγραφος 5,
   Εκτιμώντας τα ακόλουθα:
   
               (1)
            
            
               Η μέση τιμή μάζας που χρησιμοποιείται για τον υπολογισμό των ειδικών εκπομπών CO2 για κάθε καινούργιο ελαφρό επαγγελματικό όχημα πρέπει να αναπροσαρμόζεται κάθε τρία έτη ώστε να λαμβάνονται υπόψη τυχόν μεταβολές στη μέση μάζα των καινούργιων οχημάτων που ταξινομούνται στην Ένωση.
            
         
               (2)
            
            
               Είναι προφανές, από την παρακολούθηση της μάζας των έτοιμων για κυκλοφορία καινούργιων ελαφρών επαγγελματικών οχημάτων τα οποία ταξινομήθηκαν κατά τα ημερολογιακά έτη 2013, 2014 και 2015, ότι η μέση μάζα έχει αυξηθεί και συνεπώς θα πρέπει να τροποποιηθεί η τιμή M0 που αναφέρεται στο σημείο 1 στοιχείο β) του παραρτήματος I του κανονισμού (ΕΕ) αριθ. 510/2011.
            
         
               (3)
            
            
               Η νέα τιμή θα πρέπει να οριστεί λαμβάνοντας υπόψη μόνο τις τιμές μάζας τις οποίες κατόρθωσαν να επαληθεύσουν οι ενδιαφερόμενοι κατασκευαστές και εξαιρώντας τις τιμές μάζας που ήταν προδήλως εσφαλμένες, δηλαδή τιμές μικρότερες από 500 kg, καθώς και τις τιμές που αφορούσαν οχήματα που ήταν εκτός του πεδίου εφαρμογής του κανονισμού (ΕΕ) αριθ. 510/2011, όπως είναι τα οχήματα με μάζα αναφοράς μεγαλύτερη των 2 840 kg. Η νέα τιμή, επιπλέον, βασίζεται στον σταθμισμένο μέσο όρο, στον οποίο λαμβάνεται υπόψη ο αριθμός των νέων ταξινομήσεων κατά τη διάρκεια καθενός από τα έτη αναφοράς.
            
         
               (4)
            
            
               Με βάση αυτά, η τιμή M0 που πρέπει να εφαρμόζεται από το 2018 θα πρέπει να αυξηθεί κατά 60,4 kg, δηλαδή από 1 706,0 σε 1 766,4 kg,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το σημείο 1 στοιχείο β) του παραρτήματος I του κανονισμού (ΕΕ) αριθ. 510/2011 αντικαθίσταται από το ακόλουθο κείμενο:
   
      «Από το 2018:
      Ειδικές εκπομπές CO2 = 175 + a × (M – M0)
      όπου:
      
                  M
               
               
                  =
               
               
                  μάζα του οχήματος σε χιλιόγραμμα (kg)
               
            
                  M0
                  
               
               
                  =
               
               
                  1 766,4
               
            
                  a
               
               
                  =
               
               
                  0,093·».
               
            
   Άρθρο 2
   Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 145 της 31.5.2011, σ. 1.